open-index/open-wikipedia-markdown huggingface dataset:
Jon-Roar Bjørkvold

**Jon-Roar Bjørkvold**  (født 1943) er en norsk professor i musikkvitenskap. 

Bjørkvold er mag. art. i musikkvitenskap fra 1969 med fagkretsen musikk, engelsk og russisk. Magisteravhandling om Mikhail Glinkas romanser. Han ble dr. philos. i 1981 på avhandlingen «Den spontane barnesangen – vårt musikalske morsmål» som ble utgitt i 1985. 

Jon-Roar Bjørkvold ble ansatt som universitetslektor i musikkvitenskap ved Universitetet i Oslo i 1970, professor samme sted fra 1982.

## Bøker
* 1979 *Barnas egen sangbok*
* 1979:"Barnesangen — vårt musikalske morsmål" (knyttet "Barnas egen sangbok")
* 1984:"Komponist og samfunn. Hanns Eislers musikk i lys av liv og skrifter, Schönberg og Brecht"
* 1985:"Den spontane barnesangen — vårt musikalske morsmål (doktoravhandling 1981, trykt 1985)
* 1988:"Fra Akropolis til Hollywood. Filmmusikk i retorikkens lys" 
* 1989 *Det musiske menneske*
* 1998 *Skilpaddens sang*
* 2003 *“Vi er de tusener...” – Norske musikkhistorier*
* 2008 *Foten trår, hjertet slår. Musikk — Mennesker — Mening*. Lydbok der Bjørkvold leser egne tekster i samspill med musikk

## Eksterne lenker
* 
*  Jon-Roar Bjørkvolds hjemmeside
«Santa Maria»

«**Santa Maria**» var et av tre skip som Christofer Columbus tok med seg til Amerika. Hennes styrmann og eier var Juan de la Cosa.

*Santa María* var en karakk på omkring 70 fot og var ekspedisjonens hovedskip. Hun hadde en besetning på 40 mann.

De andre skipene i Columbus' flåte var karavellene *Santa Clara*, kalt for *[[Niña]]* («pike» – eieren var «Juan Niño») og *[[Pinta (skip)|Pinta]]* («Den malte»). Alle skipene var kjøpt brukt og ikke bygd med tanke på utforskningsreiser.

*Santa María* var opprinnelig kalt *La Gallega* («Galicieren»), sannsynligvis navngitt etter byggestedet, Galicia; dens besetning syntes å ha kalt henne for «Marigalante».

*Santa María* hadde tre master. Hun var det langsomste av Columbus' skip, men klarte seg likevel godt under atlanterhavskryssingen. Hun gikk på grunn ved dagens Môle Saint-Nicolas i Haiti den 25. desember 1492, og gikk tapt. Tre fra skipet ble senere brukt til å bygge Môle Saint-Nicolas, som opprindelig het *La Navidad* (Jul) da skipsgrunnstøtelsen fant sted på juledag.

Der eksisterer i dag ingen autentisk lignende kopi av de tre skip i Columbus' ekspedisjon. Adskillige nyere kopier av *Santa María* har vært bygd, men de er alle basert på antagelser. Columbus selv regner imidlertid opp alle segl i sine dagboksnotater. På stormasten (i midten) var storseilet, som ved seiling i svak vind kunne forstørres med hjelp av to bonnetter som ble surret fast, samt over dette et mersseil. På fokkemasten (foran) førtes bare fokk. Under baugsprydet førtes en blinde. Mesanmasten (akter) var rigget med et latinerseil. Foruten det sistnevnte var alle seil råseil. Dessuten kunne man sette opp skipsbåtens mast og seil, trolig også et latinerseil, på akterdekket.

## Litteratur
* Attilio Cucari: *Segelschiffe – Die Königinnen der Meere, Geschichte und Typologie*, München: Bassermann Verlag, 2008, Italienische Originalausgabe:*Velieri*, Mondadori Electra S.p.A. 2004, Milano
* Wolfram zu Mondfeld/Peter Holz/Johannes Soyener: *Die Schiffe des Christoforo Colombo 1492: Santa María-Nina-Pinta*, Koehlers Verlagsgesellschaft, Herford 1991, ISBN 3-7822-0515-4
* Xavier Pastor: *Die Kolumbus-Schiffe*, Delius Klasing, Bielefeld 1993, ISBN 3-7688-0815-7

## Referanser
Jan Brøgger

**Jan Christian Brøgger** (1936–2006) var en norsk psykolog, sosialantropolog og professor i sosialantropologi ved Universitetet i Trondheim (senere hetende Norges teknisk-naturvitenskapelige universitet) 1975–2006.

Han ble cand.psychol. i 1961 og dr.philos. i 1970. Brøgger var universitetsstipendiat ved Universitetet i Bergen fra 1964 til 1969, hvor han studerte under Fredrik Barth. Brøgger reiste til Cornell University i USA hvor han studerte under Victor Turner. Videre var han konservator ved Universitetet i Oslos etnografiske museum fra 1969 til 1974. I perioden 1970 til 1971 arbeidet han ved universitetet i Addis Abeba.

Jan Brøgger ble professor i sosialantropologi ved Universitetet i Trondheim i 1975, og virket der fram til han gikk av like før sin bortgang i 2006. Til hans 60-årsdag ble et festskrift utgitt. Han gjorde feltstudier i Italia, Etiopia, Sudan, Portugal og Malaysia. Forskjellige nekrologer ble trykt i mange av Norges aviser.

Ved siden av sitt virke som professor, var Jan Brøgger velkjent som konservativ samfunnsdebattant, og var redaktør for magasinet «Kulturelt Perspektiv». Han var leder for stiftelsen Libertas og etterfølgeren Liberalt forskningsinstitutt i en årrekke. Brøgger inntok ofte kontroversielle standpunkter og støttet ofte de upopulære og lite politisk korrekte standpunktene. I hele sitt liv argumenterte han sterkt for sitt syn på familiens rolle som den bærende institusjonen i samfunnet, og mot autoritære bevegelser, særlig på venstresiden i politikken. Brøgger var også frimurer av 10. grad, og ble flere ganger intervjuet om frimureriet i pressen.

Brøgger var ofte intervjuet i media om spørsmål knyttet til kulturrelativisme. 

Brøgger skrev også biografien til sin venn Johan B. Holte, generaldirektør i Norsk Hydro. I denne saken tok han sin venns parti rundt en pågående kontrovers i pressen om angivelige hemmelige konti i utlandet.

Seksbarnsfaren Brøgger var sønn av forfatteren Waldemar Brøgger.

## Bøker
* 1968 *Forelesninger i psykologi*
* 1971 *Montevarese. A study of peasant society and culture in Southern Italy*
* 1975 *Maktmennesket*
* 1976 *Roller og rollespill*
* 1977 *Shamanism and Social Structure Among the Sidamo*
* 1977 *Frihetens banemenn *
* 1977 Reviderte Harald Schjelderups *Innføring i psykologi* sammen med kollega Ivar Bjørgen
* 1986 *Belief and Experience Among the Sidamo. A Case Study Towards an Anthropology of Knowledge*
* 1992 *Nazaré. Women and men in a prebureaucratic Portuguese fishing village*
* 1993 *Kulturforståelse En nøkkel til vår internasjonale samtid*
* 1993 *Synd, makt og frihet i Norge*
* 1995 *Forsvarstale for mannen*
* 1999 *Psykologisk antropologi*
* 2002 *Epidemier en natur- og kulturhistorie*
* 2003 *Hekseprosess: Bjugn-saken i et juridisk og kulturhistorisk perspektiv* (sammen med advokat Christian Wiig)
* 2004 *Folk uten land: europeiske skjebner*
* 2005 *Jordnær og visjonær. Johan B. Holte og Norsk Hydro*

## Referanser


## Eksterne lenker
* Thomas Hylland Eriksen *[https://web.archive.org/web/20160416195754/http://2001-10.prosa.no/artikkel.asp?ID=60 Fritenkeren Jan Brøgger]* Minibiografi i Prosa 04|06
Øystein Jevanord

**Øystein Jevanord** (født 16. september 1959) er en norsk trommeslager, bassist, gitarist, keyboardist og perkusjonist som har spilt i blant annet Bridges, Rustam Hayat, deLillos, a-ha, Dog Age, Ping Pop, Fra Lippo Lippi, Kitchenparty, Clarion Call, Dei nye kapellanane, King Kamping, Mt. Hammed, Hasse Farmen, Oslo Plektrum, Ray Dorset (Mungo Jerry), Femi Gange og Malvinaband. Jevanord vokste opp på Sletteløkka i Groruddalen i Oslo, deretter Hovseter og senere på Grünerløkka. 
## Diskografi
### [[Bridges]]
* *[[Fakkeltog]]* (1980)
* *[[Våkenatt]]* (1981)
### [[deLillos]]
* *[[Suser avgårde]]* (1986)
* *[[Før var det morsomt med sne]]* (1987)
* *[[Hjernen er alene]]* (1989)
* *[[Gamle sanger om igjen]]* (1998)
* *[[Festen er ikke over … det er kake igjen]]* (2005)
* *[[Før]]* (2015)
* *[[Etter]]* (2015)
* *[[Inn i mellom]]* (2015)
* *[[Utenom]]* (2015)
### [[Femi Gange]]
* *[[Stink (Femi Gange-album)|Stink]]* (1994)
### [[Dog Age]]
* *[[As It Were]]* (1998)
* *[[When the Fish Are Down]]* (2002)
* *[[Reefy Seadragon]]* (2006)
* *[[On the Garish Isles]]* (2011)
* *[[Swanlake Gate]]* (2015)
* *[[Like some bacon in the night]]* (2021)

### [[Kitchen Party]]
* *Come What Comes* (1993)
* *Kitchen Party* (1999)
### [[Dei nye kapellanane]]
* *[[Living Next Door to Alice Cooper]]* (1999)
;Singler
* *Anne Britt* (1999)
### [[Oslo Plektrum]]
* *[[3 mot 1 er feigt]]* (2001)
* *[[14 (Oslo Plektrum-album)|14]]* (2014)
;Singler
* *Kinataus* (2014)
### [[Rustam Hayat]]
* *Orker ikke stå opp om morran/Tynt liv* (1986)
### Deltar på
* Philips: *[[Ungdommens Radioavis Rockemønstring]]* (1982)
* Beat: *[[A Beat Generation]]* (1986)
* a-ha: *[[Scoundrel Days]]* (1986)
* a-ha: *[[Stay on These Roads]]* (1988)
* a-ha: *[[Headlines and Deadlines &ndash; The Hits of a-ha]]* (1991)
* Totalt Plater: *[[Totalnekterplata '94]]* (1994)
* PolyGram: *[[Norske toppartister (PolyGram 0195)|Norske toppartister]]* (1995)
* Clarion Call: *[[Clarion Call (album)|Clarion Call]]* (1995)
* Clarion Call: *[[The Next Big Thing]]* (2000)
* a-ha: *[[The Singles: 1984&ndash;2004]]* (2004)
* a-ha: *[[a-ha Hits Collection]]* (2004)
* a-ha: *[[The Definitive Singles Collection 1984&ndash;2004]]* (2005)
* a-ha: *[[A-ha Trilogy: Three Classic Albums]]* (2006)
* a-ha: *[[Greatest Hits (a-ha-album)|Greatest Hits]]* (2009)
* a-ha: *[[25 (album)|25]]* (2010)
* a-ha: *[[Original Album Series]]* (2011)
* a-ha: *[[Time and Again: The Ultimate a-ha]]* (2016)
* Wenche Malvina Wisløff: *[[A Little While (Wenche Malvina Wisløff-album)|A Little While]]* (2016)

## Referanser


## Eksterne lenker
*
Aarsrud

**Aarsrud** er en gård i Ringsaker kommune. Tradisjonell drift med korn, skog, kveg og gris frem til tidlig på åttitallet, men i dag kun skogsdrift og korn. Hovedbygningen som den står i dag, ble bygget i 1860. Nåværende eier er Kristian Helseth.
Nicolas Cheong Jin-suk

**Nicolas Cheong Jin-suk** (1931–2021) var en koreansk katolsk erkebiskop av Seoul. Han er også Sør-Koreas annen kardinal noensinne.
## Liv og virke
### Prest
Han ble utdannet ved Seouls nasjonale universitet, i Hongkong og i Roma, og ble presteviet den 18. mars 1961 for erkebispedømmet Seoul. han arbeidet som sjelesorger og administrator, og tok kirkerettslige studier i Roma. 

### Biskop av Cheongju
Han ble utnevnt til biskop av Cheongju i 1970.

### Erkebiskop av Seoul
Den 29. mai 1998 ble han promovert til erkebiskop av Seoul. 
### Kardinal
Den 22. februar 2006 ble det annonsert at han skulle kreeres kardinal av pave Benedikt XVI ved det konsistoriet som så fant sted 24. mars 2006.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Gustave-Charles-Marie Mutel (1854-1933) *1890
* Biskop Adrien-Joseph Larribeau, M.E.P.(1883-1974) *1956
* Biskop Paul Marie Kinam Ro (1902-1984) *1936
* Kardinal *Nicolas Cheong Jin-suk* (1931-2021) *1970

## Referanser
Kakaotre

**Kakaotreet** er et lite, (fire til åtte meter høyt) eviggrønt tre. Av frøene lages kakao og sjokolade. 

## Vekst og dyrking

Treets opprinnelige voksested er ved foten av Andesfjellene, i en høyde fra 200-400 moh. nær Amazonas. Den ble senere innført til Mellom-Amerika av mayaene. Den har blitt dyrket av de indianske kulturene gjennom århundrer, og frøene («kakaobønnene») er stadig en viktig ingrediens i det meksikanske kjøkken (sammen med chili og mandel). 

Treet krever tropisk klima, men kan plantes overalt i denne sonen der det er regelmessige regnskyll og god jord, altså cirka 20 grader nord og sør for ekvatoren. Det klarer seg best hvis det får lov til å gro under andre trær som kaster skygge. Bladene er ca. 10-40 cm lange og 5-20 cm brede. Det tar 4-5 år før treet bærer frukt. Fruktene er rundt 500 gram tunge, og i rekker i fruktmosen sitter 20-50 kakaobønner. Treet blomstrer hele året og blir bestøvet av mygg. Etter omtrent 30 år avtar treets produktivitet. 

## Eksterne lenker
*
Vestaper

* Aotidae
* Atelidae
* Callitrichidae
* Cebidae
* Pitheciidae

**Vestaper** eller **bredneseaper** (Platyrrhini) er aper som er endemiske for Den nye verden. Dette er typisk apekatter som lever i de frodige regnskogene i Mellom- og Sør-Amerika. 

## Biologi
Vestaper har lang hale som hjelper dem å holde balansen når de er høyt oppe i trærne. Mange, som kapusineraper, brølaper og edderkoppaper, har gripehale, som de kan sno rundt grenene og bruke som et ekstra bein. De har lange fingrer og sterke føtter som griper godt, og er suverene løpere og hoppere. Ulik sine østlige slektninger har de brede nesebor som peker utover mot siden, og de mangler sitteputer i baken. Noen av de mindre artene har klør på fingrene, men dette er trolig en sekundær tilpasning ettersom de på fosterstadiet har negler.

## Inndeling
De høyere apene består av tre distinkte grupper:

* Primates, primater
** Strepsirrhini, våtneseaper
** Haplorhini, tørrneseaper 
*** Tarsiiformes
**** Tarsiidae, spøkelsesaper
*** Simiiformes, høyere aper
**** Platyrrhini, vestaper (bredneseaper)
***** Callitrichidae, silkeaper (kloaper)
***** Cebidae, kapusineraper og ekornaper
***** Aotidae, nattaper
***** Pitheciidae, tititer, sakier, og uakarier
***** Atelidae, brølaper, eddekoppaper, ullaper, klamreaper
**** Catarrhini, østaper (smalneseaper)
***** Cercopithecoidea, dyreaper
****** Cercopithecidae, dyreapefamilien
***** Hominoidea, menneskeaper
****** Hylobatidae, gibbonfamilien
****** Hominidae, menneskeapefamilien

## Referanser




## Eksterne lenker
*
Władysław Gomułka

**Władysław Gomułka** (født 6. februar 1905 i landsbyen  Białobrzegi Franciszkańskie tett ved Krosno, død 1. september 1982 i Warszawa) var en polsk kommunistisk politiker og førstesekretær i Polska Zjednoczona Partia Robotnicza.

## Biografi
### Frem til det tyske og russiske angrep på Polen
Gomułka var først aktiv i fagbevegelsen, og ble medlem av Komunistyczna Partia Polski i 1926. Etter å ha sonet en toårig fengselsstraff på grunn av sin politiske virksomhet reiste han i 1934 til Moskva, hvor han han bodde i et år og gjennomgikk kommunistisk skolering. Da han kom tilbake til Polen i 1935 ble han arrestert igjen, og satt i fengsel det meste av tiden frem til utbruddet av annen verdenskrig. 

### Politisk virke på kommunistisk og sovjetisk side
Da krigen brøt ut havnet han i den sovjetiskokkuperte delen av Polen, og ble dermed satt fri. 

Han ble en av de viktigste representanter for de polske kommunistene under krigen, og overbeviste i 1943 Stalin om at et polsk kommunistparti måtte gjenopprettes. I tiden etter deltok han i grunnleggelsen av Polska Partia Robotnicza, og ble etter to andre partifunksjonærers død valgt til generalsekretær. Gomułka var visestatsminister i den midlertidige regjeringen for Republikken Polen (*Rząd Tymczasowy Rzeczypospolitej Polskiej*) fra januar til juni 1945, og i den midlertidige nasjonale enhetsregjeringen (*Tymczasowy Rząd Jedności Narodowej*) fra juni 1945 til 1947. Han deltok i manipulasjonen av folkeavstemningen *3xTAK* i 1946 og parlamentsvalget i 1947, og ble, som han selv sa det, «Polens hegemon».

Det kom imidlertid til strid mellom Gomułka og den mest stalinistiske fløyen i partiet, deriblant Bolesław Bierut, Hilary Minc og Jakub Berman, som i 1948 med støtte fra Moskva klarte å styrte Gomułka. Han ble fordømt på grunn av «høyrenasjonalistisk avvik», utvist fra partiet og fengslet mellom 1951 og 1954.

Etter Bolesław Bieruts død og den begynnende avstaliniseringen i 1956 ble han rehabilitert og valgt til førstesekretær i partiet. I begynnelsen var han populær på grunn av sine reformer og løfte om å skape en «polsk vei» innen sosialismen. Reformiveren avtok imidlertid snart og han bøyet i økende grad av for sovjetisk press. På begynnelsen av 1960-tallet igangsatte han en skjerpet undertrykkelse av kritiske intellektuelle, og ikke minst en skjerpet forfølgelse av den katolske kirke.

I 1968 deltok han i Warszawa-pakt-landenes invasjon av Tsjekkoslovakia for å slå ned Prahavåren, og samme år igangsatte han en massiv antisemittisk kampanje som førte til at nesten alle gjenværende jøder forlot Polen. Kampanjen ble ansett for å være et av Østblokkens svar på seksdagerskrigen. 

I desember 1970 brøt det ut demonstrasjoner, som ble blodig slått ned. Flere dusin demonstrerende arbeidere ble skutt og drept. Denne begivenheten medvirket til at Gomułka til slutt ble avsatt fra sine maktposisjoner av partiet. Han ble etterfulgt som førstesekretær av Edward Gierek.

Han ble gravlagt på Powązki-kirkegården i Warszawa.

## Referanser


## Eksterne lenker
* 
*
Cuernavaca

**Cuernavaca** er hovedstad og største by i delstaten Morelos i Mexico, og befinner seg ca. 85 kilometer sør for og ca. 700 meter lavere enn hovedstaden Mexico by. Det milde klimaet, konstant rundt 27 grader, gjør at byen kalles for «den evige vårs by». Befolkningen ligger på ca. 980&nbsp;000. På grunn av sitt gode klima, er byen hyppig besøkt av middelklassen i Mexico by, som gjerne drar hit på helgetur. Det er også en rekke språkskoler, de fleste med et nordamerikansk klientell.

## Navnet
Cuernavaca kommer fra nahuátl, det dominerende urfolkspråket i sentrale Mexico, Cuauhnahuac, som betyr «glenne i skogen». Spanjolene fant imidlertid navnet tungebrekkende, og forvansket det til Cuernavaca, som betyr «kuhorn».

## Historie
Rundt 1220 utviklet urfolk, kalt Tlahuica («jordbrukere») av sine naboer, et rikt jordbruk i de fruktbare dalene rundt Cuernavaca. I 1379 ble de erobret av aztekerne, som tvang dem til å betale en årlig tributt bestående av 8000 antrekk klær, 16&nbsp;000 ark barkpapir og 20&nbsp;000 tønner mais. I Codice Mendocino, aztekernes oversikt over tributter, ble Cuernavaca representert med et symbol bestående av et tre med tre stammer. Dette er nå Cuernavacas byvåpen. Moctezuma I, aztekernes store konge, var resultatet av en union mellom aztekerkongen og den lokale høvdingens datter. Byen var også kjent for sine religiøse seremonier på pyramiden midt i byen, og gode astronomikunnskaper. 

I 1521 gjorde Tlahuica-folket sterk motstand mot de framrykkende spanjolene, men ble til sist erobret i april, og Hernán Cortés satte fyr på byen. Byen ble så gjenoppbygd som en spansk by, og steinene i pyramiden ble brukt til å bygge det befestede katedral-komplekset. I 1529 fikk Cortes sin belønning for erobringen i Mexico, nemlig enorme landområder og 23&nbsp;000 livegne indianere. Han valgte da Cuernavaca som sin residens. Hans etterkommere dominerte byens liv i 300 år. På grunn av sitt behagelige klima ble Cuernavaca både i kolonitiden og senere et favorittsted for forfattere og rikfolk som oppholdssted.

## Verdt å se i Cuernavaca

Cuernavacas sentrum i kolonistil har bevart mange gamle partier, og det kuperte terrenget gjør at gatene er bratte og svingete. Midt i ligger katedral-komplekset, bestående av katedralen fra 1520-tallet, en av de eldste kirkene i Mexico, samt en del andre kapeller og bygninger. 

Like ved, med fasade ut mot den monumentale plassen Plaza de Armas, ses Palacio de Cortés, erobrerens palass fra 1520-30-tallet, i en middelaldersk stil. Jardín Borda er en hage anlagt av sølvbaronen Juan Borda på 1700-tallet. Teopanzolco-pyramiden er omtrent 800 år gammel, og befinner seg også i bysentret. En rekke fine bygårder, museer og gallerier befinner seg også i bysentret.

## Referanser
Bolesław Bierut

**Bolesław Bierut** (født 18. april 1892 i Rury Brigidkowskie ved Lublin, død 12. mars 1956 i Moskva) var en polsk kommunistisk politiker, stalinist og sovjetalliert som ledet Polen etter andre verdenskrig.

## Liv
Bierut reiste i 1925 til Moskva for å få kommunistisk skolering ved Kominterns skole. Da det polske kommunistpartiet ble oppløst av Josef Stalin i 1938, unngikk han Stalins utrenskninger blant polske kommunister. I 1943 ble det dannet et nytt polsk kommunistparti, Polska Partia Robotnicza, som han ble utpekt til å lede. Fra 1944 til 1947 var han leder for nasjonalrådet,  Krajowa Rada Narodowa. Bierut spilte en viktig rolle i kommunistenes maktovertagelse i Polen, og gav dessuten ordre til å konfiskere tysk land og eiendom i 1946 (Bierut-dekretet). Fra 1947 var han det kommunistiske Polens president.

Selv om Bierut var en tilhenger av stalinismen unnlot han å igangsette prosesser mot kommunistiske politikere som ble utstøtt på grunn av «høyreavvik», deriblant hans senere etterfølger Władysław Gomułka. Han godkjente likevel skueprosessene mot mange polske ikke-kommunistiske militære ledere fra annen verdenskrig og kirkeledere. Mange motstandere av det kommunistiske regimet ble dømt til døden i hemmelige rettssaker.

Bierut døde under et statsbesøk i Sovjetunionen.

Han ble gravlagt på Powązki-kirkegården i Warszawa.

## Referanser


## Eksterne lenker
*
Snøskredulykkene i Lofoten og Vesterålen 1956

**Snøskredulykkene i Lofoten og Vesterålen 1956** var flere snøskred som rammet Lofoten og Vesterålen natt til 7. mars 1956. Skredene tok totalt 20 menneskeliv, i tillegg fikk en mann hjerteanfall og døde dagen etter.

Det første skredet gikk på Øverland i Sigerfjorden i Sortland kort tid etter midnatt. Det feide fire bolighus på sjøen. Ni barn og fire voksne omkom, men ingen menn, ettersom mange av mennene på stedet var borte på fiske da skredet gikk. En mann som hadde overlevd skredet døde imidlertid av hjerteproblemer dagen etter, og regnes gjerne som den 14. omkomne.

I Langvassdalen i Kvæfjord, bare noen få kilometer unna skredet i Sigerfjord, gikk et snøskred som knuste to bolighus og tok fem menneskeliv. Samme natt knuste et snøskred kraftstasjonen i Kongsmarka ved Svolvær, der to maskinister omkom.

En bauta med navnene til de 13 som omkom i selve skredet i Sigerfjord ble reist i 1993 ved stedet der skredet gikk.

## Kilder
*VG: 16 av de 20 omkomne gravd fram (s. 1, 8. mars 1956)
*NRK: Erna opplevde katastrofenatt: – Jeg glemmer aldri skrikene (6. mars 2016)
*Vesterålen Online: Minnes de døde etter Sigerfjord-skredet  (6. mars 2016)
*Gunnar Ramsli: *[http://urn.nb.no/URN:NBN:no-nb_digibok_2007071601115 Snø og snøskred]*. Universitetsforlaget, Oslo 1981. ISBN 82-00-05367-9 (s. 126, digitalisert av Nasjonalbiblioteket)

## Eksterne lenker
*Filmavis: Snøskredulykkene i Lofoten og Vesterålen (1956) (YouTube-lenke)
Flyktning

En **flyktning** er en person som har måttet flykte på grunn av fare for sitt liv og helse. Dette kan skyldes personens religiøse tro, etnisk tilhørighet, politiske meninger eller lignende. 

## Bakgrunn

Ifølge FNs flyktningkonvensjon fra 1951 defineres en flyktning som «en person som har flyktet fra sitt land og har en velbegrunnet frykt for forfølgelse på grunn av rase, religion, nasjonalitet, politisk overbevisning eller medlemskap i en bestemt sosial gruppe, og som ikke er i stand til, eller, på grunn av slik frykt, ikke villig til å påberope seg sitt lands beskyttelse.» 

Under flyktningkonvensjonen er man kun en flyktning dersom man er forfulgt av hjemlandets myndigheter, på grunn av etnisk, religiøs, og politisk tilhørighet. En person som flykter på grunn av krigshandlinger (ikke forfølgelse), eller såkalt klimaflyktninger som flykter fordi klimaet der de bodde tidligere har blitt ubeboelig, anses ikke for å være en flyktning under FNs flyktningkonvensjon. Palestinere er heller ikke flyktninger, på grunn av flyktningkonvensjonens avsnitt 1(D): Siden palestinere får beskyttelse av UNRWA faller de *utenfor* UNHCR sitt mandat og flyktningkonvensjonen. 

Hovedbegrepene i flyktningeretten er asyl og repatriering, når det er sikkert å vende tilbake, skal flyktningen sendes hjem.

En person som er på flukt, men ikke har krysset landegrensen til et annet land, kalles en internt fordreven eller internflyktning.

Andre dokumenter gir andre definisjoner av begrepet *flyktning*, som OAU-konvensjonen av 1969 og Cartagena-erklæringen av 1984. Særlig er det tatt med at frykt for voldsbruk i krigssituasjoner gir flyktningstatus. 

I Flyktninghjelpens publikasjon *Flyktningregnskapet 2010* fantes det 43,2 millioner flyktninger i verden, fordelt på over 70 land. Av dette er 27,1 millioner internt fordrevne.

## Se også
* Asylsøker
* Den europeiske migrasjonskrisen

## Referanser


## Eksterne lenker
* 

* Lov om utlendingers adgang til riket og deres opphold her (utlendingeloven fra 1991)
* UNHCR – De forente nasjoners høykommissær for flyktninger
* Kronikk: Alle flyktninger har ikke rett til å bli værende, Hanne Sophie Greve
* Utlendingsdirektoratet UDI
Overskuddstall

Innen matematikken er et **overskuddstall** et positivt heltall der summen av tallets divisorer (tallet selv ikke medregnet, men tallet 1 medregnet) er *større* enn tallet selv. For eksempel er 20 et overskuddstall fordi divisorene i 20 (unntatt 20 selv) er 1, 2, 4, 5 og 10, og vi har 1&nbsp;+&nbsp;2&nbsp;+&nbsp;4&nbsp;+&nbsp;5&nbsp;+&nbsp;10&nbsp;=&nbsp;22&nbsp;>&nbsp;20.

De første overskuddstallene er:
:12, 18, 20, 24, 30, 36, 40, 42, 48, 54, 56, 60, 66, 70, 72, 78, 80, 84, 88, 90, 96, 100, 102,&nbsp;...

Det første odde overskuddstall er 945.

Hvis et tall er et overskuddstall, gjelder det samme for ethvert multiplum av tallet. Så når 20 og 945 er overskuddstall, får vi lett nye overskuddstall:
: 20, 40, 60, 80, 100, 120, … og 945, 1890, 2835, 3780, 4725, 5670, …
Det er derfor lett å finne store overskuddstall. Det følger av dette at det finnes uendelig mange like og odde overskuddstall.

## Se også
* defekt tall og perfekt tall
Taxco

**Taxco de Alarcón**, mest kjent som **Taxco** (oftest uttalt «Tasskå»), er en by og en kommune i delstaten Guerrero i Mexico. Kommunen har 104&nbsp;053 innbyggere (2010), mens det i selve byen bor 52&nbsp;217 mennesker (2010). Den ligger 1755 meter over havet.

## Navnet
Navnet Taxco kommer fra nahuatl *Tlachco* og betyr «stedet det spilles ball». Byens offisielle navn er Taxco de Alarcón, etter dramaturgen José Ruiz de Alarcón, som ble født der.

## Historie
Byen ble grunnlagt på ordre fra conquistadoren Hernán Cortés i 1529 på grunn av forekomster av sølv og tinn. Enorme mengder ble utvunnet på 1500-tallet, før forekomstene ble uttømt. I 1743 fant imidlertid sølvbaronen, franskmannen Don José de la Borda, nye forekomster, noe som førte til en eventyrlig oppblomstring av Taxco, som kan sees i byens barokkarkitektur i dag. Imidlertid tok også sølvet denne gangen slutt. I 1932 startet amerikaneren William Spratling den første sølvsmia i Taxco, og i dag finnes det mer enn 300 av dem.

## Verdt å se i Taxco

Selve byen Taxco er en perle, med hvite hus og smale, svingete gater langs en bratt fjellside. Det hele er meget velbevart, og alle moderne installasjoner må tilpasses det gamle. Midt i sentrum ligger den flotte barokkirken Santa Prisca, bygd av sølvbaronen José de la Borda. Dette er et av de flotteste eksemplene på churriguresco-stilen, den siste fasen av meksikansk barokk. Det finnes også en rekke andre kirker i barokkstil i Taxco. Sølvmuseet er også verdt et besøk, det samme er et utvalg av de mange sølvverkstedene.

I 2002 fikk Taxco status som «Pueblo Mágico».

## Referanser


## Eksterne lenker
* 
* Kommunens offisielle hjemmeside
* Taxco  hos Pueblos México
Karl Gundersen

**Karl Tore Gundersen** (født 26. februar 1968 i Porsgrunn) er en norsk illustratør og tegner.

Karl Gundersen arbeider frilans for flere aviser og pressebyråer, blant annet *[[Drammens Tidende]]*, *[[Tønsbergs Blad]]*, *[[Nationen]]*, Avisenes Pressebyrå og Scanpix. Han har kontor i kunstnerfellesskapet Arena Vestfossen i tettstedet Vestfossen i Buskerud.

## Referanser


## Eksterne lenker
* Kort reportasje om Karl Gundersen i Drammens Tidende
Puerto Escondido

**Puerto Escondido** («Den skjulte havn») er en liten badeby på kysten av delstaten Oaxaca i Mexico. I motsetning til badebyer som Cancún, Ixtapa og Huatulco er ikke Puerto Escondido et resultat av storstilt turistplanlegging. I stedet har byen vokst opp som badeby mer og mindre uten planlegging. Derfor er byen først og fremst et mål for uavhengige ryggsekkturister og surfere.

På Playa Zicatela finner man svært gode forhold for surfing, mens det er farlig å svømme her på grunn av utgående strømmer når det er store bølger. Playa Zicatela er også kjent som «The Mexican Pipeline» på grunn av formen på bølgene de får her når det er gode surfeforhold. Alminnelige badere bør derfor holde seg til den mer skjermede Playa Municipal.

Bading på stranden sørøst for La Punta er også svært farlig på grunn av veldig sterke utgående strømmer.
Theodor Escherich

**Theodor Escherich** (født 29. november 1857 i Ansbach i Mittelfranken i Tyskland, død 15. februar i Wien) var en tysk barnelege og bakteriolog, som er mest kjent for beskrivelsen av bakterien *[[Escherichia coli]]*, den menneskelige tarmbakterien.

## Eksterne lenker
* Who named it – biografi
Olderfjord

**Olderfjord** (nordsamisk: *Leaibevuotna;* kvensk: *Leipovuono*) er en bygd ved enden av Olderfjorden i Porsanger i Finnmark. Stedet ligger ved veikrysset mellom Europavei 6 og Europavei 69, og passeres av alle veifarende på tur til og fra Nordkapp. Olderfjord ligger omtrent 4,3 kilometer fra Smørfjord og 62,8 kilometer unna kommunesenteret Lakselv. Grunnkretsen Olderfjord/Russenes hadde 63 innbyggere per 1. januar 2023.

Olderfjord har en nedlagt skole, Russenes oppvekstsenter, som hadde elever i 1.–10. klasse helt til kommunen la ned skolen i 2008. Nå går elevene på Billefjord sjøsamiske oppvekstsenter eller på Kokelv oppvekstsenter. Den nedlagte skolen eies av Olderfjord Turistsenter per 2023.

Stedet har også dagligvarebutikk og post i butikk.

Olderfjord er også et av knutepunktene for bussforbindelser i fylket, med forbindelser til Alta, Hammerfest, Honningsvåg, Havøysund, Lakselv, Karasjok og Kirkenes.

Nærmeste lufthavn for reisende er Lakselv lufthavn, Banak, 66&nbsp;km fra Olderfjord.

Postadressen som omfatter Olderfjord er 9713 Russenes.

## Referanser
Norgesmesterskapet i fotball for menn 1993

**Norgesmesterskapet i fotball for menn 1993** var en fotballturnering som ble arrangert i 1993. Bodø/Glimt vant 2-0 over Strømsgodset, og tok sitt andre mesterskap. Det var det 88. norgesmesterskapet i fotball.

## 1. runde

## 2. runde

## 3. runde

## 4. runde

## Kvartfinaler

****' &ndash;  3-0
****' &ndash;  2-0
****' &ndash;  1-0
****' &ndash;  2-1

## Semifinaler

* &ndash; ***' 2-4
****' &ndash;  2-1

## Finale

**Norgesmestre:** Rohnny Westad, Ola Haldorsen, Trond Sollied, Charles Berstad, Andreas Evjen, Runar Berg, Tom Kåre Staurvik, Tommy Hansen, Aasmund Bjørkan, Bent Inge Johnsen, Harald Martin Brattbakk, Tor Arne «Totte» Aga, Petter Solli, Thor Mikalsen, Ivar Morten Normark.

## Kilder
* www.rsssf.no
* Aftenposten
* Arvid Eriksen (red.) *Sportsboken 1993/94*, Schibsted. ISBN 82-516-1510-0.
Kai Simonsen

**Kai Simonsen** (død 17. oktober 1891) var kadett ved Søofficerskolen i København men skjøt seg 17. oktober 1891 i Sjøoffisersskolens sovesal. Han var sønn til Niels Juel Simonsen, som var kammersanger ved Det Kongelige Theater i København. 

Etter sigende skulle eneste vitne til selvmordet være prins Carl, som senere skulle krones til kong Haakon 7.  av Norge. Selvmordet forårsaket et rykte om at Kai Simonsen og prins Carl skulle ha hatt et seksuelt forhold. Ryktet ble senere avvist av statsminister Christian Michelsen under et møte i Stortinget 19. oktober 1905.  

## Kilder
* Vitne til sjølmord, Dag og tid http://www.dagogtid.no/arkiv/2002/44/roald.html.
*
Norgesmesterskapet i fotball for menn 1975

**Norgesmesterskapet i fotball for menn 1975** var en fotballturnering som ble arrangert i 1975. Det var det 70. norgesmesterskapet i fotball.  ble norgesmester ved å slå  2-0 i finalen. Dette var første gang et lag fra Nord-Norge spilte, og vant, en cupfinale. 

Begge finalistene spilte i 2. divisjon denne sesongen.

## 1. runde

## 2. runde

## 3. runde

## 4. runde

## Kvartfinaler

****' &ndash;  2-1
* &ndash; ***' 0-2
****' &ndash;  2-1
****' &ndash;  3-2

## Semifinaler

****' &ndash;  1-0
****' &ndash;  4-2

## Finale
Ullevaal Stadion, 26. oktober

**** &ndash;  2&ndash;0

1-0: Sturla Solhaug (70)
2-0: Arne Hanssen (88)

Dommer: Kaare Lindboe, Vidar

## Kilder
* www.rsssf.no
* Aftenposten
* Einar Munthe-Kaas (red). *Sportsboken '75*. Dreyer. ISBN 82-7096-022-5.
Øystein Olsen (ishockeyspiller)

:*For andre personer med navnet Øystein Olsen, se pekersiden *'Øystein Olsen**.''
**Øystein Olsen''' (født 1969) er en norsk ishockeytrener og tidligere ishockeyspiller. Han spilte 17 sesonger for Vålerenga og var også landslagsspiller med 72 offisielle OL- og VM-kamper for det norske landslaget. Olsen har til sammen ni kongepokaler og 12 seriemesterskap med Vålerenga. 

Han er nå ansatt som trener i Manglerud Star som han har spilt for og er tillegg driftsansvarlig i Manglerudhallen. Han har også spilt for Jordal Ishockeyklubb.

## Ishockeykarriere
Olsens moderklubb er Manglerud/Star, han var også innom samarbeidet Oslo Hockey på slutten av 80-tallet. Samt tatt ut på juniorlandslaget. Men det er imidlertid mer kjent for tiden i Vålerenga, der han tilbragte størstedelen av sin karriere. Olsen debutere for Vålerenga i Eliteserien i ishockey for menn 1990/91 og ble både seriemester og norgesmester samme året. Olsen kunne spille både back og forward, selv om det er som forward han har dominerte på 1990-tallet.  

Olsen var med i Norges herrelandslag i ishockey under Vinter-OL 1992  Albertville i Frankrike og scoret de fem første målene. Han spilte også på årets lag i eliteserien samme sesong. 

I en opphetet kamp mot Storhamar på Jordal Amfi i 1996 endte Olsen i klammeri med daværende Storhamartrener Göran Sjöberg etter at  Sjöberg å ha fått matchstraff for å ha kranglet med dommerenbortvist fra benken etter å protestert for hardt mot dommeren, På vei ut havnet Sjöberg i basketak med Olsen og Sjöberg ble senere også nedslått av en tilskuer på Jordal Amfi. Sjöberg ble umiddelbart løst fra stillingen som Storhamartrener. 

Øystein Olsen la opp etter 2007/08 sesongen.  

I 2017 fikk Olsen spille retro-match med en rekke tidligere Vålerenga og Storhamarspillere på Jordal Amfi før gamle Jordal ble revet.

## Annet
På vårparten 2009 fikk Øystein Olsen medieomtale etter at Olsen ble ranet i Oslo sentrum av to Norsk-somaliere. Den ene raneren skal ha blitt slått ned da han truet Olsen. Ranerne ble senere dømt. 

## Referanser


## Eksterne lenker
*
Ramy Brooks

**Ramy Brooks** (født 24. desember 1968 i Fairbanks, Alaska) er en amerikansk hundekjører fra Healy, Alaska, USA. Han er sønn av Roxy Wright, den anerkjente sprint-hundekjøreren og første kvinnelige vinneren av Anchorage Fur Rendezvous World Championship Sled Dog Race. Wright ledet et lag som dominerte sprint hundekjøring i Alaska gjennom en årrekke. 

Hans morfar, Gareth Wright, fra Fairbanks, Alaska, er tidligere vinner av verdensmesterskapet, og en anerkjent hundeoppdretter i Alaska.

Brooks vokste opp i Alaska, men forlot delstaten som tenåring da han gikk inn i marinen. Senere studerte han ved universitetet i Washington før han returnerte til Alaska.

Han startet med hundekjøring da han var 4 år og hadde stor suksess i aldersbestemte klasser opp til 14 år.

I 1994 debuterte Ramy Brooks i hundesledeløpet Iditarod, og med en 17.-plass i dette løpet fikk han prisen som *beste førstegangskjører*. Totalt har han deltatt 12 ganger i Iditarod, og han har to ganger blitt nummer 2. 

I 1996 vant han Henry Hahn 200, og i 1999 gikk han til topps i Yukon Quest.

I 2007 ble Ramy Brooks diskvalifisert fra The Iditarod Trail Sled Dog Race. I første omgang opplevde Brooks å falle fra en 11.-plass til en 15.-plass da han ble straffet etter løpets paragraf 44 fordi han fortsatte løpet fra siste sjekkpunkt Safety til målovergang i Nome med en død hund i sleden. Brooks 3 år gamle tispe Kate avled mellom sjekkpunktene White Mountain og Safety. 

Et dommerpanel på 3 besluttet noe senere å diskvalifisere Brooks grunnet anklagelser om mishandling av hundespannet i Golovin, et lite tettsted før sjekkpunktet White Mountain. 

Det er 17 år siden en diskvalifisering i Iditarod har blitt vedtatt på tilsvarende grunnlag.

## Plasseringer i Iditarod

## Referanser


## Eksterne lenker
* 
* 
* Biografiside fra Cabela
* Hjemmeside
Jessie Royer

**Jessie Royer** (født i Montana, USA) er en amerikansk hundekjører fra Fairbanks, Alaska, USA. 

Royer vokste opp i Montana, og hun startet med hundekjøring da hun var 10 år. I 1994, 17 år gammel, vant hun Race to the Sky. Dette er et 500 miles (805 km) langt hundesledeløp i Montana. Jessie Royer ble den første kvinne som vant dette løpet, og hun var også den yngste som hadde vunnet det.

Andre løp som hun har vunnet er Northern Lights Challenge i 1998, La Grande Odyssee Race i 2005 og Canadian Challenge i 2006.

I 2001 debuterte hun i Iditarod med en 14.-plass, og ble dermed *beste førstegangskjører* dette året. Totalt har hun deltatt 5 ganger i verdens lengste hundesledeløp, og hennes beste plassering kom i 2005 da hun ble nummer 8.

## Plasseringer i Iditarod

## Eksterne lenker
* 
* 
* Biografiside fra Cabela
* Hjemmeside
Lulach av Skottland

Lulach (skotsk-gælisk: Lulach mac Gille Coemgáin; født før 1033, død 17. mars 1058) var konge av skottene mellom 15. august 1057 og 17. mars 1058. Hans tilnavn var *Tairbith*, «den uheldige», og *Fatuus*, «den enkle» (eller «tåpen»).

## Liv og virke
Lulach var sønn av Gruoch fra hennes første ekteskap med Gille Coemgáin, mormaer av Moray, og således stesønn av kong Macbeth (Mac Bethad mac Findláich). Etter slaget ved Lumphanan den 15. august 1057, hvor Macbeth ble drept, plasserte kongens tilhengere Lulach på den skotske tronen. Han er den første kongen av Skottland hvor det er bevart detaljer av kroningsseremonien.

Lulach synes å ha vært en svak konge, en mann forfremmet over sitt kompetansenivå, noe hans nedsettende tilnavn indikerer. Han styrte i kun noen måneder før han ble myrdet og tronen overtatt av Malcolm III (Máel Coluim mac Donnchada), noe som ble forløperen skotsk-normanniske tidsalder.

Lulachs sønn Máel Snechtai ble mormaer av Moray, mens Óengus av Moray var sønn av en datter av Lulach.

Det er antatt at Lulach ble gravlagt på sankt Columbas hellige øya Iona i eller rundt klosteret, slik tidligere skotske konger ble det, men den nøyaktige posisjonen til graven er ukjent.

## Referanser


## Litteratur
* Anderson, Alan Orr ([1922] 1990): *Early Sources of Scottish History A.D. 500 to 1286*, bind I, revidert og korrigert utgave, Stamford: Paul Watkins, ISBN 1-871615-03-8
* Skene, William Forbes, red. (1867): ''Chronicles of the Picts, Chronicles of the Scots, and Other Early Memorials of Scottish History'', Edinburgh: Edinburgh General Register House
Charter

**Charter** er en engelsk betegnelse for frihetsbrev, det vil si et dokument som bevilger bestemte rettigheter til en by, universitet, land eller institusjon. Charter kan i enkelte tilfeller også bety «lån av penger» (jf. gjeldsbrev). Begrepet er avledet fra en ordrot som betyr «papir». Et charter er et juridisk bindende dokument.

## Opprinnelse
Som John Fiske beskriver det i hans avhandling fra 1890 *Origin of Civil Government in the United States*:
:Ordet «charter» betydde opprinnelig kun et papir eller et skrevet dokument, og det var ofte anvendt til handlinger som innebar å flytte fast eiendom. I kontrakter av slik viktig betydning ble papirer eller pergamentdokumenter skrevet og tegnet opp og omhyggelig oppbevart som ufravikelige bevis på transaksjonen. Deretter voktet byene nidkjært på deres charter som «benevnelser for deres friheter».

:Etter en stund ble ordet charter anvendt i England for et bestemt type dokument som spesifiserte enkelte viktige innrømmelser som ble gitt til folket av en meget uvillig regjerende fyrste. Dette dokument ble kalt for *[[Magna Carta]]*, eller *Det Store Charter*, signert ved Runnymede den 15. juni 1215 av Johan, konge av England.

## Historie
I angelsaksiske England ble charter brukt for til tildele landområder.

Charter ble i middelalderen tildelt ved kongelig forordning til en bestemt by (i Skottland kalt burgh) for retten eller friheten til å holde et marked på ukentlig basis, eller for å kunne tollsette en veg eller en bro.

## Se også
* Diplom
* Burgh
* Pavelig bulle

## Referanser
Olav Rusti

**Olav Georg Martinius Rusti** (Rusten) (født 29. mars 1850 i Vanylven, død 3. februar 1920), var en norsk tegner og maler. Han vokste opp med etternavnet *Rusten*, men endret det senere til *Rusti*, fordi det hørtes mer norsk ut. 

Rusti var aktiv i Vestmannalaget og var opptatt av målsaken og bygdekultur. Han giftet seg i 1892 med tyskfødte Frida Hoeck Rusti (1861&ndash;1963), som også var kunstner. Fra 1895 bodde de i huset Urdi i Bergen.

17 år gammel reiste Rusti til Christiania hvor han begynte på Johan Fredrik Eckersbergs malerskole.Her stiftet han blant annet bekjentskap med malerne Christian Skredsvig og Eilif Peterssen, som skulle bli hans venner for resten av livet. 

I årene 1869-71 studerte han hos Johan Frederik Vermehren ved Kunstakademiet i København. I studietiden var han sommeren 1870 på studiereise rundt om i Norge, hvor han utførte flere tegninger med nasjonalromantisk tilsnitt.

I 1876 malte Rusti *Kone med katt* som ble nektet utstilt av styret i Christiania Kunstforening, fordi de mente damen var for stygg. Da også Gustav Wentzels *Snekkerverksted* ble refusert, fikk kunstnerne nok og arrangerte den uavhengige høstutstillingen fra 1882.

## Referanser


## Eksterne lenker
*
TypeMatrix

**TypeMatrix** er et selskap i Santa Barbara i California som designer og selger ergonomiske tastaturer for datamaskiner.

Tastaturene kan veksle mellom QWERTY og Dvorak i maskinvaren. 
Lovnadene er at tastaturene skal redusere smerter forbundet med hard bruk av tastatur. 
Dette skal oppnås ved å ha tastene i rette rader, fjerne en del knapper og samle flere funksjoner på enkelte taster. Enter og backspace er plassert på midten av tastaturet for at ikke lillefingeren skal måtte strekkes, her bruker man heller pekefingerne.

For at musen skal kunne plasseres nærmere tastaturet, har TypeMatrik-tastaturene integrerte numeriske tastaturer som aktiveres ved å holde en funksjonstast eller trykke numlock-tasten.

Nåværende modeller er EZ-Reach 2020 og den nyere 2030. Førstnevnte fås i en QWERTY- og en QWERTY/Dvorak-utgave. 2030 finnes i en QWERTY, Dvorak og en blank versjon. Det eksisterer også en med svensk QWERTY-oppsett.

## Eksterne lenker
* TypeMatrix – hjemmeside
* Anmeldelse av "Contoured Ergonomic Keyboard" fra Kinesis og EZ-Reach 2030 – Peter Svensson fra *Associated Press* (lagt ut 26. mai 2005)
Lucille Opitz

**Lucille Opitz** (født 24. november 1977 i Berlin) er en tysk tidligere skøyteløper.

Under OL 2006 i Torino deltok hun i de innledende rundene av lagtempoøvelsen, og tok gull i øvelsen. Hun var ikke med i selve finalerunden, der gikk Daniela Anschütz-Thoms, Anni Friesinger og Claudia Pechstein for det tyske laget. Den femte deltakeren på Tysklands lag var Sabine Völker, som også bare deltok i de innledende rundene.

## Personlige rekorder

## Referanser


## Eksterne lenker
* 
*
Entrapment

***Entrapment*** er en film fra 1999 med Sean Connery og Catherine Zeta-Jones i hovedrollene. Filmen fikk harde kritikker fra flere filmkritikere, og en gikk så langt som å si at filmen var «dedikert til én kvinnes rumpe» på grunn av et nærbilde av Zeta-Jones bakdel som ble vist i filmens trailer. Filmen fikk også klager fra Malaysia på grunn av at de mente filmen fremstilte landet feil. Konflikten førte til at filmen ble forbudt vist i Malaysia. 

## Handling

«Virginia Baker» (Zeta-Jones) arbeider for et forsikringsselskap, og forsøker å fange «Robert MacDougal» (en legendarisk kunsttyv spilt av Connery) ved å få ham til å tro at hun er en tyv selv, og slik lure ham. Det «Baker»s arbeidsgivere ikke vet er imidlertid at hun faktisk er en mestertyv, og håper å få «MacDougal»s hjelp til å utføre det som kan beskrives som millenniumets største tyveri.

## Rolleliste

## Eksterne lenker
* 
* 
* ''Entrapment'' på Dagbladets Alt om film
Norgesmesterskapet i fotball for menn 1902

**Norgesmesterskapet i fotball for menn 1902** var det første norgesmesterskapet i fotball for menn, og ble vunnet av Grane fra Nordstrand i Oslo.

Det var Kristiania Idrætsforening, som i forbindelse med deres internasjonale idrettsstevne som fikk ansvaret for å arrangere den første mesterskapsfinale i fotball. Det var i realiteten ikke utlyst som et Norgesmesterskap, ettersom planen var å få et svensk eller dansk lag til å spille mot det beste norske laget, som skulle kåres etter «Uttagningskamper». Men da intet svensk eller dansk lag kunne stille ble arrangementet et rent norsk mesterskap, og dermed i realiteten det første norgesmesterskapet i fotball.

## Uttagningskampene
*Odd videre på walk over.

## Finale

På forbundets første seksa samme aften i Theatercafeen blir Grane tildelt en pokal samt Norsk fodboldforbunds medalje. Hver spiller i Granes lag får en erindringsmedalje i sølv.

## Referanser




## Eksterne lenker
* 1902 season from iffhs.de
Norgesmesterskapet i fotball for menn 1945

**Norgesmesterskapet i fotball for menn 1945** var en fotballturnering som ble arrangert i 14. oktober 1945. Det var det 40. norgesmesterskapet i fotball.  ble norgesmestere etter å ha slått  4–0 etter to omkamper.

Dette var det første fotballmesterskap etter sammenslåingen av Norges Landsforbund for Idrett og Arbeidernes Idrettsforbund i 1940 - på grunn av idrettsstreiken ble det ikke avholdt NM i perioden 1941 til 1944. AIF hadde arrangert sitt eget norgesmesterskap fra 1924 til 1939, så dette var på mange måter det første norgesmesterskapet for alle lag i Norge, selv om Nord-Norge ikke kom med før i 1963.

Det var hele 344 påmeldte lag til NM dette året, og derfor måtte Norges Fotballforbund arrangere to kvalifiseringsrunder før første ordinære runde kunne spilles.

Norges Fotballforbund fikk inn  skriftlige søknader fra folk som ville ha billett til den første cupfinalen.  fikk positivt svar. Totalt  overvar de tre finalekampene.

## Rundedatoer
* 1. kvalifiseringsrunde: 29. juli
* 2. kvalifiseringsrunde: 5. august
* 1. runde: 12. august
* 2. runde: 19. august
* 3. runde: 2. september
* 4. runde: 16. september
* Kvartfinaler: 23. september
* Semifinaler: 30. september
* Finale: 14. oktober

## 1. runde

## 2. runde

## 3. runde

## 4. runde

## Kvartfinaler
* ***' –  4-0
* ***' –  3-0
* ***' –  6-0
* ***' –  4-3

## Semifinaler
* ***' –  3-0
* ***' –  6-1

## Finale
14. oktober 1945:  –  1–1 e.e.o.
*Dommer: Haakon Engebretsen, Brage.
*Tilskuere: 34.162

Omkamp 28. oktober 1945:  –  1–1 e.e.o.
*Dommer: Edvin Pedersen, .
*Tilskuere: 18.000

Omkamp 4. november 1945: **** –  4–0
*Dommer: Nils Gundersen, Fram Larvik.
*Tilskuere: 31.412

**Lyns vinnerlag**: Tom Blohm, Eugen Hansen, Øivind Holmsen, Eilert Eilertsen, Kristian Henriksen, Adalbert Kjellberg, Marlow Bråthen, John Sveinsson, Knut Osnes, Magnar Isaksen, Arne Brustad.

## Referanser


## Kilder
* www.rsssf.no
* Aftenposten
* Stavanger Aftenblad
* Adresseavisen
*